EkBass/fiwiki-20250220-pages-articles huggingface dataset:
Ha Seok-ju

Ha Seok-ju (s. 20. helmikuuta 1968 Hamyang) on eteläkorealainen jalkapalloilija. Pelipaikaltaan hän oli keskikenttäpelaaja. Ha edusti seuratasolla kotimaassaan Pusan Daewoo Royalsia ja Pohang Steelersiä sekä Japanissa Cerezo Osakaa ja Vissel Kobea. Etelä-Korean maajoukkueessa Ha pelasi 95 ottelua ja teki niissä 23 maalia vuosina 1991–2001. Hän pelasi kaksi ottelua sekä vuoden 1994 että vuoden 1998 MM-kilpailuissa. Jälkimmäisessä turnauksessa hän teki maalin Meksikoa vastaan. MM-karsinnoissa hän teki kaikkiaan kymmenen maalia. == Lähteet == Luokka:Eteläkorealaiset jalkapalloilijat Luokka:Vuonna 1968 syntyneet Luokka:Elävät henkilöt
Otto Eckmann

Otto Eckmann (19. marraskuuta 1865 Hampuri – 11. kesäkuuta 1902 Badenweiler) oli saksalainen taidemaalari, graafikko ja kirjainmuotoilija. Hän opiskeli Kunstgewerbeschulessa Hampurissa ja Nürnbergissä sekä Münchenin taideakatemiassa. Vuonna 1894 Eckmann luopui maalaustaiteesta ja keskittyi käyttötaiteeseen. Hän teki graafisia töitä muun muassa Pan- ja Jugend-lehdille sekä AEG:lle. Lisäksi hän suunnitteli kirjankansia useille kustantamoille. Hän suunnitteli myös S. Fischerin kustantamon logon. Vuodesta 1897 Eckmann opetti koristemaalausta Berliinissä. Eckmann on suunnitellut kirjaintyypit Eckmann ja Fette Eckmann. == Lähteet == == Aiheesta muualla == Luokka:Saksalaiset taidemaalarit Luokka:Vuonna 1865 syntyneet Luokka:Vuonna 1902 kuolleet Luokka:Saksalaiset kirjainmuotoilijat Luokka:Saksalaiset graafiset suunnittelijat Luokka:Saksalaiset taidegraafikot
Mieliäissuo

Mieliäissuo on Natura-2000 -luonnonsuojelualue, mikä käsittää myös Kairessuon sekä niiden välisen kapean, metsäisen kannaksen. Suot ovat tyypiltään edustavia Rannikko-Suomen kermikeitaita. Soiden keskellä on puuttomia, karuja nevoja ja reunoilla erilaisia rämeitä ja korpia. Kairessuo on täysin luonnontilainen suo ja Mieliäissuokin melko luonnontilainen. https://www.ymparisto.fi/fi- FI/Luonto/Suojelualueet/Natura_2000_alueet/Mieliaissuo(7181) Kansainvälisen luonnonsuojeluliiton, IUCN:n, World Database on Protected Areas:n tietokannan mukaan Mieliäissuon luonnonsuojelualue ilmoitettiin 1996 perustetuksi alueeksi.https://protectedplanet.net Mieliäissuo on myös amatööriradion luontolähetyskohde OHFF-0256, Mieliäissuo. https://ohff44.wordpress.com/ohff- kohteet-ja-tunnukset https://wwff.co/directory https://www.cqgma.org/wffdsp.php?d=OH == Lähteet == Luokka:Radioamatööritoiminta Luokka:Päijät-Hämeen nähtävyydet Luokka:Orimattilan luonto Luokka:Suomen suot Luokka:Päijät-Hämeen luonnonsuojelualueet
Big Bang Echo

Big Bang Echo on suomalaisen Markus Copperin suunnittelema veistos, joka sijaitsee Turun yliopiston kampusalueella, fysiikan laitosrakennuksen edustalla. Sen tilasi Valtion taideteostoimikunta vuonna 1998, ja se paljastettiin vuonna 2000. Valtion taideteostoimikunta päätti vuonna 1997 järjestää kuuden taiteilijan kutsukilpailun fysiikan laitosrakennuksen edustalle sijoitettavasta veistoksesta. Kilpailun voittanessa Big Bang Echossa veistokseen liitetty lautasantenni vastaanottaa sähkömagneettista säteilyä, joka on teorioiden mukaan peräisin alkuräjähdyksestä, ja muuttaa sen ääneksi. Alkuräjähdyksestä peräisin olevaa säteilyä tutkivat ensi kertaa yhdysvaltalaiset John C. Mather ja George Smoot, jotka saivat tutkimuksestaan Nobelin fysiikanpalkinnon vuonna 2006. Teos on valmistettu spektroliitista ja sen kaiuttimet ruostumattomasta teräksestä. Se kuuluu Valtion taidekokoelmaan. == Lähteet == == Aiheesta muualla == * Luokka:Turun patsaat ja veistokset Luokka:Markus Copperin veistokset
Vieraskynä

Vieraskynä on monessa lehdessä palsta, jolla julkaistaan lehden toimituksen ulkopuolisten asiantuntijoiden kirjoituksia. Ne ovat usein pääkirjoitusta vastapäätä, toisaalla kuin tavallisten lukijoiden mielipidekirjoitukset. Helsingin Sanomat julkaisee vieraskynäpalstallaan asiantuntijoiden kannanottoja ajankohtaisista aiheista. Myös monilla muilla suomalaisilla tiedotusvälineillä on vieraskynäpalstoja.https://yle.fi/aihe/urheilusuomi/vieraskynahttps://www.maaseuduntulevaisuus.fi/suomalainen- maaseutu/vieraskyn%C3%A4-maatalous-tarvitsee-oman-tuottavuusloikan-1.126227 https://www.loviisansanomat.net/category/mielipide/vieraskyna/ http://www.kiuruvesilehti.fi/vieraskynat/ ==Lähteet== Luokka:Lehdistö Luokka:Journalismi Luokka:Lehtityngät
Verinen viikonloppu

Verinen viikonloppu tai Sam Peckinpahin Verinen viikonloppu (The Osterman Weekend) on Sam Peckinpah'n ohjaama yhdysvaltalainen vakoilutrilleri vuodelta 1983. Ohjaajansa viimeiseksi jääneen elokuvan ovat Robert Ludlumin samannimisen romaanin (1972, suom. Otava 1984) pohjalta käsikirjoittaneet Ian Masters ja Alan Sharp. Elokuvan pääosia näyttelevät Rutger Hauer, John Hurt, Craig T. Nelson, Burt Lancaster ja Dennis Hopper. == Juoni == Yhdysvaltojen agentti Fassett (Hurt) joutuu kokemaan työnantajansa CIA:n juoniman vaimonsa murhan ja ryhtyy kostotoimiin. Television kovapintaista ja hallitukselle kriittistä talk show -isäntää (Hauer) epäillään yhteyksistä Neuvostoliiton vakoilujärjestö KGB:hen. Burt Lancaster on CIA:n päällikkö. Vainoharhaiset kuviot selviävät väkivallantäyteisen viikonlopun kuluessa. == Vastaanotto == Helsingin Sanomien Mikael Fränti luonnehti elokuvaa sen tv-esityksen 1990 alla mehukkaaksi agenttitrilleriksi Ludlumin sekavasta romaanista, muttei pitänyt sitä Peckinpah’n parhaisiin ohjauksiin kuuluvana. Hänestä sen ”teurastus” ja väkivalta on usein itsetarkoituksellista, ja juoneen on jäänyt teennäisiä sotkuja ja vyörytyksiä. Video-oppaassa vuodelta 1994 Asko Alanen tiivisti elokuvan sanoihin ”teknisellä keikailulla tehostettu pienen vakoiluringin keskinäinen salaliittosoppa” ja antoi sille kaksi tähteä viidestä. == Lähteet == Luokka:Sam Peckinpahin ohjaamat elokuvat Luokka:Vuoden 1983 yhdysvaltalaiset elokuvat Luokka:Yhdysvaltalaiset jännityselokuvat Luokka:Vakoiluelokuvat
Bechdelin testi

Bechdelin testi on yhdysvaltalaisen sarjakuvapiirtäjän Alison Bechdelin kehittämä kolmen kohdan testi, jota vasten voi tutkia sukupuolten tasa- arvoista esittämistä näytelmäelokuvissa. Elokuva läpäisee Bechdelin testin, jos sen tarinassa # esiintyy vähintään kaksi naishahmoa # jotka keskustelevat keskenään # jostakin muustakin kuin miehistä. Kysymyssarja esiintyi ensi kerran Bechdelin vuonna 1985 julkaisemassa Lepakkoelämää (Dykes To Watch Out For) -lesbosarjakuvan stripissä. Bechdel kertoo keksineensä sen yhdessä silloisen karateharjoittelukumppaninsa Liz Wallacen kanssa, ja pitääkin parempana kutsua testiä ”Bechdelin–Wallacen testiksi”. Bechdelin mukaan testi oli alkujaan pelkkä vitsi, eikä hän tarkoittanut, että siitä tulisi mikään oikea mittari. Testiä läpäisemättömät elokuvat eivät välttämättä ole seksistisiä, vaan usein vain niin sanottuja ”miesten tarinoita”, joissa naiset ovat sivuosassa. Helsingin Sanomat haastatteli vuonna 2013 muun muassa suomalaista elokuvaohjaajaa Aleksi Mäkelää, joka piti selvänä ettei hänen ohjaamissaan tarinoissa ole keskenään eri asioista keskustelevia naishahmoja. Testin ulkopuolelle jäävät myös muun muassa Harry Potter- ja Pirates of the Caribbean -elokuvasarjojen jokainen osa, samoin kuin valtaosa Tähtien sota -elokuvista. Vuoden 2013 yhdeksästä katsotuimmasta suomalaiselokuvasta kuusi läpäisi testin. Loppuvuodesta 2013 testi otettiin käyttöön neljässä ruotsalaisessa elokuvateatterissa, jotka alkoivat merkitä esittämänsä elokuvan markkinointimateriaaliin kirjaimen A jos elokuva täyttää Bechdelin testin vaatimukset. == Lähteet == == Aiheesta muualla == * https://bechdeltest.com/ Sivustolle on kerätty yli 10 000 elokuvan tulokset Bechdelin testissä Luokka:Elokuvaan liittyvät käsitteet Luokka:Sukupuolten tasa-arvo Luokka:Narratologia
Paritapreviiri

Paritapreviiri (C40H43SN7O7) on makrosyklinen laktaameihin ja sulfonamideihin kuuluva orgaaninen yhdiste. Yhdistettä käytetään lääketieteessä hepatiitti C-infektioiden hoitoon yhdessä muiden viruslääkkeiden kanssa. Paritapreviiri kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Paritapreviiri sitoutuu hepatiittiviruksen peptidaasientsyymeihin kuuluvaan entsyymiin NS3‐4A. Virus tarvitsee tätä entsyymiä jakaantumisessa tarvittavien proteiinien muodostumiseen. Paritapreviiri estää siotutuessaan entsyymin normaalin toiminnan ja virus ei kykene lisääntymään. Lääkeaine hajoaa melko nopeasti maksassa, minkä vuoksi sitä käytetään yhdistelmänä ritonaviirin kanssa ja ritonaviiri hidastaa paritapreviirin metaboliaa. Lisäksi lääkeaineen kanssa käytetään ombitasviiriä ja mahdollisesti myös dasabuviiriä. Yhdistelmät tehoavat hepatiittiviruksen genotyyppeihin 4 ja dasabuviirin kanssa myös genotyyppiin 1 ja teho on usein erittäin hyvä. Paritapreviiri annostellaan tablettina.Axel Kleemann: Antiinfectives for Systemic Use, 3. Antivirals, Ullmann's Encyclopedia of Industrial Chemistry, John Wiley & Sons, New York, 2016. Paritapreviiri hyväksyttiin markkinoille Yhdysvalloissa vuonna 2014 ja Euroopan unionin alueella 2015. ==Haittavaikutukset== Paritapreviirin, ombitasviirin, dasabuviirin ja ritonaviirin yhdistelmä on useimmiten hyvin siedetty. Mahdollisia haittavaikutuksia ovat unettomuus, väsymys, pääkipu, huonovointisuus, ripuli ja ihottuma. ==Lähteet== Luokka:Viruslääkkeet Luokka:WHO:n tärkeimmät lääkkeet
Ylikinsorva

Ylikinsorva (Scardinius graecus)Ylikinsorva - Scardinius graecus. Suomen Lajitietokeskus. 2023. on särkien heimoon (Leuciscidae) kuuluva kreikkalainen makean veden kalalaji. == Ulkonäkö ja koko == Ylikinsorvalla on keltaiset silmät, jotka ovat läpimitaltaan noin yhden senttimetrin. Kala muistuttaa muodoltaan sorvaa, mutta ruumis on solakampi ja sen korkein kohta on lähempänä kiduksia. Laji on myös sorvaa pidempi, tavallisesti 25–35 senttimetrin mittainen. == Levinneisyys ja elinympäristö == Lajia tavataan nykyisin ainoastaan Ylíkijärvessä Pohjois-Kreikassa. Se on luokiteltu erittäin uhanalaiseksi lajiksi. Se syö kasvillisuutta. == Lähteet == Luokka:Särjet (alaheimo)
Padaniannokkasärki

Padaniannokkasärki (Chondrostoma soetta) eli italiannokkasärki on särkien (Cyprinidae) heimoon kuuluva kalalaji. Se kasvaa yleensä korkeintaan 45 senttimetrin mittaiseksi. Lajila on Pohjois-Italiassa merkitystä ruokakalana. Padaniannokkasärkiä tavataan Pohjois-Italiassa ja Etelä-Sveitsissä. Moniin jokiin istutettu nokkasärki ja muut vieraslajit ovat syrjäyttäneet sitä. Maatalouden saastuttaminen on tuhonnut sen kutupaikkoja, ja lisääntyvä merimetsokanta on paikoin syönyt kaloja liikaa. == Lähteet == Luokka:Särjet (alaheimo) Luokka:Uhanalaiset kalat
Suomen yksityismaiden luonnonsuojelualueet

Suomen yksityismaiden luonnonsuojelualueet, varsinaisesti yksityismaiden luonnonsuojelualueet, minkä perustamispäätösten lyhenne on YSA, on yksityisten maanomistajien vapaaehtoiseen luonnonsuojeluun perustuva luonnonsuojeluohjelma. Metsähallituksen verkkosivun mukaan Yksityiset luonnonsuojelualueet muodostetaan maanomistajan hakemuksesta ELY-keskusten päätöksellä kuntien, yhteisöjen ja yksityisten maille. Niitä on hyvin erilaisia luonnonpuistojen kaltaisista linnustonsuojelualueista perinnemaisemaltaan arvokkaisiin kartanopuistoihin. Toisinaan alueet liittyvät rajatta valtion luonnonsuojelualueisiin ja niillä saattaa olla yhteistä palveluvarustusta. Metsähallituksen Luontopalvelut voi hoitaa myös yksityisiä luonnonsuojelualueita yhteistyössä omistajan kanssa. http://www.metsa.fi/muutluonnonsuojelualueet == Lähteet == *
Espanjannokkasärki

Espanjannokkasärki (Chondrostoma polylepis) on särkien (Cyprinidae) heimoon kuuluva kalalaji. Se kasvaa tavallisesti 25 senttimetrin mittaiseksi. Lajilla ei ole merkittävää kalataloudellista merkitystä. Espanjannokkasärjet elävät parvissa. == Lähteet == Luokka:Särjet (alaheimo)
Kirkkokuoro

Kirkkokuoro on seurakuntatoiminnassa toimiva kuoro, joka harjoittelee hengellistä kuorolaulua ja esiintyy sekä seurakunnan tilaisuuksissa että omissa konserteissaan. Kirkkokuoron nimi juontaa siitä, että kirkko ja sen jumalanpalvelus on tyypillinen esiintymispaikka. Tyypillisesti kirkkokuoroissa lauletaan moniäänisesti. Kirkkokuorojen koko on harvoin yli 30 laulajaa. Kirkkokuoroharrastus on maailmanlaajuinen ilmiö. Suomessa toimii satoja kirkkokuoroja Suomen Kirkkomusiikkiliiton 17 eri paikallispiirissä.https://skml.fi/kirkkomusiikkiliitto/jasenyhdistykset/ == Lähteet == Luokka:Kirkkomusiikki Luokka:Kuorot
Bosniannokkasärki

BosniannokkasärkiBosniannokkasärki - Chondrostoma phoxinus. Suomen Lajitietokeskus. (Chondrostoma phoxinus) on särkien heimoon (Leuciscidae) kuuluva länsibalkanilainen makean veden kalalaji. Se on varsin pienisuomuinen kala, suomuja on kylkiviivalla 88-90 kappaletta. Nämä kalat elävät parvissa vuolaissa virroissa. == Lähteet == Luokka:Särjet (alaheimo) Luokka:Uhanalaiset kalat
Vanha Metsä

Vanha Metsä on kirjailija J. R. R. Tolkienin luomassa kuvitteellisessa Keski- Maassa Konnun itärajalla sijaitseva metsä. Taru sormusten herrasta -kirjan kuudennessa luvussa hobitit Frodo Reppuli, Samvais Gamgi, Peregrin Tuk ja Meriadoc Rankkibuk kulkevat Vanhan Metsän halki nazgûleita paeten. Heidän ystävänsä Fredegar Bolger oli kuullut Vanhasta Metsästä kauheita tarinoita, joten hän kieltäytyi lähtemästä heidän mukaansa. Vanha Halavaukko-niminen puu vangitsee Merrin ja Pippinin sisuksiinsa hobittien lähdettyä Metsään, kunnes Metsän isäntä Tom Bombadil pelastaa hobitit ja majoittaa heidät luokseen yöksi. Peter Jacksonin ohjaamasta Taru sormusten herrasta -elokuvatrilogiasta sekä Vanha Metsä että Tom Bombadil karsittiin pois, ja Frodo, Sam, Merri ja Pippin matkasivat suoraan Briihin ilman eksymistä Metsään. == Lähteet == Luokka:Keski-Maan paikat
Suomen hylkeidensuojelualueet

Suomen hylkeidensuojelualueet koostuvat seitsemästä alueesta, joiden yhteispinta-ala on 188 neliökilometriä. Niitä hallinnoi Metsähallitus. Alueet on perustettu vuonna 2001 harmaahylkeiden ja niiden elinalueiden suojelemiseksi. Ne sijaitsevat Kemissä, Inkoossa ja Kirkkonummella, Kustavissa, Mustasaaressa, Paraisten Korppoossa ja Nauvossa sekä Porvoossa. Suojelualueet ovat osa Natura 2000 -verkostoa. Suojelualueiden ulkoraja on vähintään yhden merimailin päässä hyljeluodosta tai luotoryhmästä. Alueet on merkitty virallisille kartoille ja merikorteille, mutta niiden rajoja ei ole merkitty maastoon. Hylkeidensuojelualueilla on liikkumis- ja maihinnousurajoituksia. Metsästys on kielletty koko suojelualueella, ja myös kalastusta on rajoitettu. Luonnonsuojelualue Päätös Sijainti Grimsörarnin hylkeidensuojelualue 2001 Paraisten Korppoo Kallbådanin hylkeidensuojelualue 2001 Inkoo ja Kirkkonummi Mastbådanin hylkeidensuojelualue 2001 Paraisten Nauvo Möylyn hylkeidensuojelualue 2001 Kemi Sandkallanin – Stora Kölhällenin hylkeidensuojelualue 2001 Porvoo Snipansgrundin – Medelkallan hylkeidensuojelualue 2001 Mustasaari Södra Sandbäckin – Sandbäckin hylkeidensuojelualue 2001 Kustavi == Lähteet == Luokka:Suomen luonnonsuojelualueet Luokka:Hylkeet
Koverojärvi

Koverojärvi on Suomessa järven nimi: * Koverojärvi, järvi Hämeenlinnassa * Koverojärvi, järvi Orivedellä * Koverojärvi, järvi Padasjoella * Koverojärvi, järvi Tammelassa Luokka:Järvien täsmennyssivut
Ajojahti (romaani)

Ajojahti () on David Morrellin kirjoittama trilleri, joka on julkaistu toukokuussa 1972. Kirja oli Morrellin ensimmäinen. Elokuva Taistelija (1982) perustuu kirjaan. Kirjan on suomentanut Erkki Hakala ja sen on julkaissut suomeksi Gummerus vuonna 1973. Kirja sai hyviä arvosteluja merkittävissä sanomalehdissä ja aikakauslehdissä lukuun ottamatta Time-lehteä. == Lähteet == Luokka:Vuoden 1972 kirjat Luokka:Rambo
Harjujensuojeluohjelma

Harjujensuojeluohjelma on Suomen valtion luonnonsuojeluohjelma, joka toteutettiin Kalevi Sorsan IV hallituksen aikana Matti Ahteen toimiessa ympäristöministerinä valtioneuvoston periaatepäätöksellä 3. toukokuuta 1984. Tätä ennen oli suoritettu tutkimuksia harjujensuojeluohjelman suunnittelua varten. Tällaiset tutkimukset aloitettiin 1972. Näitä tutkimuksia rahoitettiin ensin Metsäntutkimuslaitoksen luonnonsuojelutoimistosta käsin. Myöhemmin Suomen akatemian luonnontieteellinen toimikunta tuki merkittävästi projektia. Projektia rahoittivat myös seutukaavaliitot, maakuntarahastot, sisäasiainministeriön kaavoitus- ja rakennusosasto sekä Nesslingin säätiö. Tutkimusprojektin tarkoituksena oli selvittää, mitkä harjut ovat sekä monenlaiseen käyttöön soveltuvia että suojelun arvoisia. Pääpainotus kohdistui geologisiin ja maisemallisiin arvoihin. Tutkimus toteutettiin Etelä-Suomessa maastotutkimuksilla, ja muualla Suomessa maastoa tutkittiin pienkoneita käyttäen. == Lähteet == == Aiheesta muualla == * Luokka:Suomen luonnonsuojeluohjelmat *
Pan (aikakauslehti)

Pan oli vuosina 1895–1900 ilmestynyt saksalainen jugendin ajan kulttuurilehti, joka oli tunnettu typografiastaan ja omintakeisesta graafisesta tyylistään. Aikakauslehden perustivat Otto Julius Bierbaum ja Julius Meier-Graefe. Pan keskittyi taiteen, kirjallisuuden, teatterin ja musiikin kansainvälisten virtausten seuraamiseen. Lehden avustajiin kuuluivat muun muassa Félix Vallotton, Thomas Theodor Heine ja Frank Wedekind. == Lähteet == == Aiheesta muualla == Luokka:Jugend Luokka:Kulttuurilehdet Luokka:Saksalaiset aikakauslehdet
Eino A. Wuokko

Eino Anselm Wuokko (24. marraskuuta 1904 Viipuri Kuka kukin on (Aikalaiskirja) 1954, s. 993 (Viitattu 6.6.2019) – 7. joulukuuta 1984 Helsinki) oli suomalainen talousneuvos, toimittaja ja urheiluvaikuttaja. Eino A. Wuokon vanhemmat olivat suutari Juho Wuokko ja Loviisa Thölberg ja puoliso vuodesta 1939 Eila Elsa Tamminen. Wuokko kävi kolme luokkaa oppikoulua ja valmistui Työväen Akatemiasta. Hän toimi lehtimiehenä vuodesta 1930, ensin Kansan Työssä Viipurissa ja sitten Sosialistissa Turussa vuoteen 1940. Valtion tiedotuslaitoksen palveluksessa Wuokko oli 1941–1944. Hän toimi Suomen Työväen Urheiluliiton pääsihteerinä 1943–1955 ja talouspäällikkönä, Urheiluopistosäätiön asiamiehenä 1952–1983 ja Työväenlehdistö -yhdistyksen toimitusjohtajana 1958–1972. Wuokko vaikutti merkittävästi Helsingin urheilutalon rakentamiseen. Hän oli Viipurin kaupunginvaltuuston jäsen useita vuosia ja hänellä oli useita luottamustoimia, kuten Helsingin Tarmon puheenjohtajuus. 1930-luvulla Wuokko oli tunnettu jää- ja jalkapalloilija. Hän sai Suomen urheilun kultaisen ansioristin 1955.Kuolleita. Talousneuvos Eino A. Wuokko. Helsingin Sanomat, 9.12.1984, s. 12. ==Lähteet== Luokka: Suomalaiset järjestöjohtajat Luokka: Suomalaiset virkamiehet Luokka: Suomalaiset toimittajat Luokka: Suomalaiset jääpalloilijat Luokka: Suomalaiset jalkapalloilijat Luokka: Viipurin kaupunginvaltuutetut Luokka: Vuonna 1904 syntyneet Luokka: Vuonna 1984 kuolleet
Jaakkola (Myrskylä)

Jaakkola () on kylä Myrskylän kunnan eteläosassa, Myrskylästä Liljendaliin ja edelleen Loviisaan johtavan tien varrella, Se on maanmittauslaitoksen kiinteistörekisterissä Myrskylän kunnan seitsemäs maarekisterikylä 504 (Myrskylän kunta) - 403 (Jaakkola) kaikkiaan seitsemästä kylästä. Jaakkolan asutus on hajanaista, pääosin maatiloja, ja varsinaista kyläkeskusta ei ole. Jaakkolassa on ollut Uudensillan ruotsinkielinen kansakoulu (). Suomenmaa, maantieteellis-taloudellinen ja historiallinen tietokirja, ensimmäinen osa Uudenmaan lääni, 156, toimittanut Lauri Hendell, toimitus professori J. E. Rosberg, professori Kustavi Grotenfelt, professori J. G. Granö ja filosofian maisteri Kaarlo Hildén, 1919, Helsinki, Tietosanakirja-Osakeyhtiö, 1919, Helsinki, Helsingin Uusi Kirjapaino eri vaiheiden jälkeen. Se oli suomenkielinen. Jaakkolassa on ollut meijeri: Nybro mejeri. http://www.saunalahti.fi/arnoldus/sveijuus.htm Kreivilässä on yksi Myrskylän yhdeksästä maidontuotantotilasta, mikä on Kreiniläin ainut. Jaakkolassa on yksi maidontuotantomaatila, Braskas, mikä kuuluu Arla-Ingmanin Sipoon meijerin piiriin. ==Lähteet== Luokka:Myrskylän kylät
Onnenhetkiä

Onnenhetkiä (Le Petit théâtre de Jean Renoir) on Jean Renoirin viimeiseksi jäänyt elokuvaohjaus vuodelta 1970. Televisiolle tehty elokuva koostuu kolmesta, tavallaan neljästäkin episodista, jotka Renoir on itse käsikirjoittanut ja jotka hän elokuvassa myös itse esittelee. Ensimmäinen episodi, ”Viimeinen jouluillallinen”, perustuu Hans Christian Andersenin satuun ja kertoo Seine-joen siltojen alla asuvista vanhasta miehestä ja naisesta. Toinen, kokeellinen ”Sähkökiillottaja” kertoo parkettiaan pakkomielteisesti puunaavasta kotirouvasta ja tämän kahdesta aviomiehestä osittain lauletuin vuorosanoin ja sekakuoron kommentoimana. Kolmas episodi ”Yvetot’n kuningas” on suvaitsevaisuudelle omistettu lyhyt komedia ”aisankannattajasta” eli miehestä, joka hyväksyy uskottoman vaimonsa rakastajan. Eräänlainen neljäs episodi on toisen ja kolmannen tarinan väliin sijoitettu musiikkiesitys, Jeanne Moreaun laulama ”Quand l’amour meurt”. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. == Lähteet == Luokka:Jean Renoirin ohjaamat elokuvat Luokka:Vuoden 1970 ranskalaiset elokuvat Luokka:Vuoden 1970 saksalaiset elokuvat Luokka:Episodielokuvat
Linnarauha

Linnarauha () on keskiajan germaanisten kuninkaiden aikana muodostunut käytäntö ja oikeussuojatapa. Linnarauhan mukaan linnoituksen sisäiset väkivaltateot rangaistiin ankarammin kuin samanlaiset teot linnan ulkopuolella. Otavan Suuri Ensyklopedia, Hakemisto-osa 1. Otava 1982, s. 8806.Burgfrieden. Mittelalter-Lexikon, Kleine Enzyklopädie des deutschen Mittelalters. Viitattu 6.6.2019. Ensimmäisen maailmansodan alussa Saksan puolueet ja ammattijärjestöt solmivat linnarauhan parantaakseen maan sotamenestystä. Linnarauhapolitiikaksi kutsutun sopimuksen mukaan esimerkiksi lakkoja ei sodan aikana järjestetty. Silloinen Saksan äärivasemmisto kuitenkin irtisanoutui linnarauhapolitiikasta. Kriegsverlauf Burgfrieden. Lebendiges Museum Online 2014. Viitattu 6.6.2019. Suomen työmarkkinajärjestöt solmivat keväällä 1951 niin sanotun linnarauhasopimuksen, jolla pyrittiin inflaation pysäyttämiseen. Asia tuli vireille muodostettaessa Urho Kekkosen toista hallitusta saman vuoden tammikuussa. Kekkonen piti talouden vakauttamista halltuksensa tärkeänä tavoitteena. Linnarauha merkitsi hintojen ja palkkojen pysyttämistä muuttumattomina viiden kuukauden ajan, toukokuun alusta syyskuun loppuun. Ratkaisu muotoului pitkissä neuvotteluissa, joissa kaikki etujärjestöt ja hallitus joutuivat perääntymään alkuperäisistä tavoitteistaan. Viiden kuukauden linnarauhan aikana oli tarkoitus löytää pysyvämpi ratkaisu inflaation hallitsemiseen. Nykyajan poliittisena terminä linnarauha tarkoittaa konsensuspolitiikkaa: erimieliset puolueet tai etujärjestöt sopivat tilapäisestä yhteisestä linjasta, jota noudatetaan, vaikka linja ei täysin vastaa eri osapuolten aitoa näkemystä (keskinäiset riitakysymykset ohitetaan jos niistä ei saavuteta yhteisymmärrystä). Sopimus pyritään tekemään sellaiseksi, että se on kaikkien hyväksyttävissä, joten myös pienempiä osapuolia kuunnellaan. ==Lähteet== Luokka:Keskiajan sotahistoria Luokka:Työväenliike Luokka:Saksan poliittinen historia
Saksan ja Espanjan sopimus (1899)

Saksan ja Espanjan sopimus vuodelta 1899, (esp. Tratado germano-español de 1899; ) allekirjoitettiin Saksan keisarikunnan ja Espanjan kuningaskunnan välillä jonka perustella Espanja myi valtaosan jäljellä olevista Tyynenmeren saaristaan Saksalle 25 miljoonalle pesetalla (mikä vastaa 17 miljoonaa kultamarkkaa). 1800-luvulla Espanjan imperiumi menetti suurimman osan siirtomaistaan itsenäisyysliikkeille, minkä kehityksen lopputuloksena Espanjan ja Yhdysvaltain sodan aikana vuonna 1898, Espanja menetti suurimman osan jäljellä olevista siirtomaista. Kuubasta tuli itsenäinen, kun taas Yhdysvallat otti Puerto Ricon haltuunsa yhdessä Filippiinien ja Guamin kanssa Espanjan Itä-Intiasta (Espanjan Tyynenmeren siirtomaat). Tämä jätti Espanjalle vain Pohjois-Afrikan siirtomaan ja noin 6 000 pientä, harvaan asuttua ja ei kovinkaan tuottavaa Tyynenmeren saarta. Viimeksi mainitut olivat hallinnoimattomia Manilan hallintokeskuksen häviämisen jälkeen, ja ne olivat mahdottomia ylläpitää, kun Espanjan ja Yhdysvaltain sodan aikana kaksi Espanjan laivastoa hävitettiin. Espanjan hallitus päätti myydä loput saaret. Saksa lobbasi Espanjan hallitusta helpottamaan saarten myyntiä Saksalle. Espanjan pääministeri Francisco Silvela allekirjoitti sopimuksen 12. helmikuuta 1899. Se siirsi Karoliinisaaret ja Pohjois-Mariaanit Saksalle, jotka sitten sijoitettiin Saksan Uuden Guinean lainkäyttövallan alaisuuteen. Palau, myös Karoliinit miehitettiin ja seuraavien vuosien aikana saksalaiset aloittivat siellä kaivostoiminnan . Lokakuussa 1914 ensimmäisen maailmansodan aikana Japani hyökkäsi ja valloitti monta Saksalle kuuluvia pikkusaaria. Sodan jälkeen niistä tuli vuonna 1919 Kansanliiton Eteläisen Tyynenmeren mandaattialue Japanin valtakunnan valvonnassa. Toisen maailmansodan aikana ja sen jälkeen Yhdysvallat otti entiset Espanjan ja Saksan saaristot Tyynenmeren alueella haltuunsa. ==Lähteet== Luokka:Alueiden myynnit Luokka:Oseanian historia Luokka:Espanjan kolonialismin historia Luokka:Saksan historia Luokka:Mikronesian federaation historia Luokka:Palaun historia Luokka:Pohjois- Mariaanien historia Luokka:1800-luvun kansainväliset sopimukset Luokka:1899
Fred VanVleet

Fredderick Edmund VanVleet (s. 25. helmikuuta 1994 Rockford, Illinois) on yhdysvaltalainen koripalloilija, pelipaikaltaan pelintekijä. Hän on pelannut NBA:ssa vuodesta 2016 lähtien. Vuonna 2019 VanVleet voitti Toronto Raptorsissa NBA:n mestaruuden ja vuonna 2017 NBA:n kehityssarjan mestaruuden. == Elämä ja ura == VanVleet pelasi yliopistokoripalloa Wichita Staten joukkueessa vuosina 2012–2016. Hän oli konferenssinsa parhaita muun muassa pallonriistoissa ja korisyötöissä, ja hänet valittiin vuosina 2014 ja 2016 sen parhaaksi pelaajaksi.College Basketball at Sports-Reference.com VanVleetiä ei varattu NBA:han vuoden 2016 varaustilaisuudessa. Hän pelasi NBA-joukkue Toronto Raptorsin kesäliigajoukkueessa ja teki heinäkuussa Raptorsin kanssa monivuotisen pelaajasopimuksen.https://www.nba.com/raptors/press- releases/vanvleet-071816 Tulokaskaudellaan VanVleet pelasi myös NBA:n kehityssarjaa Raptorsin kehitysjoukkue Raptors 905:ssa jossa voitti sarjan mestaruudenhttps://gleague.nba.com/news/jerry-stackhouse-raptors-905-2017-nba- dleague-championship/ . Heinäkuussa 2018 VanVleet teki Raptorsin kanssa uuden pelaajasopimuksen.https://www.nba.com/raptors/press-release/raptors-re-sign- fred-vanvleet Keväällä 2019 hän pelasi pudostuspeleissä hyvin muun muassa tehden seitsemän kolmen pisteen koria eräässä konferenssifinaaliottelussa.https://www.espn.com/nba/recap?gameId=401131844 Raptors eteni historiansa ensimmäisen kerran NBA:n loppuotteluihin hallinnutta mestaria Golden State Warriorsia vastaan ja voitti ottelusarjan 4–2-voitoin. Mestaruuden ratkaisseessa ottelussa VanVleet heitti 22 pistettähttps://www.is.fi/nba/art-2000006141968.html.Basketball-Reference.com == Lähteet == * Fred VanVleet Stats Basketball-Reference.com * Fred VanVleet G-League Stats Basketball-Reference.com * Fred VanVleet College Stats College Basketball at Sports-Reference.com * Profiili Wichita State Athletics === Viitteet === == Aiheesta muualla == * Profiili NBA Luokka:Yhdysvaltalaiset koripalloilijat Luokka:Vuonna 1994 syntyneet Luokka:Elävät henkilöt
Seo Hyo-seon

Seo Hyo-seon (hangul: 서 효선, s. 20. syyskuuta 1966) on eteläkorealainen kilpauransa päättänyt maahockeypelaaja ja olympiamitalisti. Seo kuului Etelä- Korean naisten maajoukkueen kokoonpanoon Soulin kesäolympialaisissa 1988, missä maa saavutti hopeaa. Hän teki olympiaturnauksessa kaksi maalia, joista toinen oli Isoa-Britanniaa vastaan käydyn välierän ainoa osuma.Olympics at Sports-Reference.com == Lähteet == * Seo Hyo-Seon Bio, Stats, and Results Olympics at Sports-Reference.com === Viitteet === Luokka:Eteläkorealaiset maahockeypelaajat Luokka:Eteläkorealaiset olympiamitalistit Luokka:Vuonna 1966 syntyneet Luokka:Elävät henkilöt
Reiko Aonuma

Reiko Aonuma (, s. 28. tammikuuta 1954 Nagano, Naganon prefektuuri) on japanilainen kilpauransa päättänyt koripalloilija. Aonuma kuului Japanin naisten maajoukkueen kokoonpanoon sen saavuttaessa MM-hopeaa Kolumbiassa 1975. Mitali oli Tokion kesäolympialaisiin 2020 asti Japanin ainoa koripallon olympia- tai MM-mitali aikuisten tasolla. Aonuma kuului myös Japanin viidenneksi sijoittuneeseen joukkueeseen Montréalin kesäolympialaisissa 1976 ja Aasian kisoissa 1974 kultaa voittaneeseen kokoonpanoon.Olympedia == Lähteet == * === Viitteet === == Aiheesta muualla == * * Toinen profiili FIBA Archive Luokka:Japanilaiset koripalloilijat Luokka:Vuonna 1954 syntyneet Luokka:Elävät henkilöt
Pekka Timonen

Pekka Timonen (s. 1966) on Vantaan kaupunginjohtaja vuodesta 2023. Hän toimi Lahden kaupunginjohtajana vuosina 2018–2023. Timonen on koulutukseltaan filosofian maisteri.Suomen valtiokalenteri 2020, s. 566. ISBN 978-952-14-4079-3 Hän aloitti Vantaan kaupunginjohtajana syyskuun 2023 alussa. ==Lähteet== Luokka:Vantaan kaupunginjohtajat Luokka:Lahden kaupunginjohtajat Luokka:Elävät henkilöt Luokka:Vuonna 1966 syntyneet
Vanha hautausmaa (Lahti)

Vanha hautausmaa (myös Lahden vanha hautausmaa) on Lahden kaupungiksi 16. marraskuuta 1905 itsenäistyneen Hollolan kunnan Lahden kauppalasta ensimmäinen oma hautausmaa. Vanhalle hautausmaalle haudattiin ensimmäinen vainaja, hukkumalla kuollut Karl William Andersson, 15. heinäkuuta 1894.Lahden kauppalan yleinen kokous oli määrännyt hautausehdot yleisessä kokouksessaamn 18. kesäkuuta 1894. https://www.ess.fi/uutiset/paijathame/2014/07/29/vanha- hautausmaa-katkee-sisaansa-lahden-tarinan http://www.lahdenmuseot.fi/kuka- mita-lahti/arkisto/lahden-kauppalan-yleisen-kokouksen- poytakirjat/1894/18-6-1894/ Hautausmaa kuului Hollolan seurakunnalle vuoteen 1916 saakka, kunnes nykyinen Keski-Lahden evankelis-luterilainen seurakunta itsenäistyi Hollolan evankelis-luterilaisesta seurakunnasta. Tällöin Korkeamäkeä alettiin kutsua Hautausmaanmäeksi. Hautausmaan pinta-ala on 1,8 hehtaaria, ja sinne on haudattu Lahden kauppalan ja kaupungin kannalta merkittäviä henkilöitä. Hautausmaan toimisto sijaitsee Radiomäen urheilukentän eteläpuolella. Kun Lahden evankelis-luterilainen seurakunta, nykyinen Keski-Lahden evankelis-luterilainen seurakunta, oli itsenäistynyt vasta 1916 Hollolan evankelis-luterilaisesta seurakunnasta, vaikka Lahden kauppala oli itsenäistynyt maallisesta Hollolan kunnasta jo 1905, havaittiin, että hautausmaa oli jäänyt pieneksi, minkä vuoksi jo 3. kesäkuuta 1917 vihittiin Lahden kaupunkiin Uusi hautausmaa. Näin ollen Pitkällämäellä oleva Lahden hautausmaa jäi Vanhaksi hautausmaaksi. Vasta 19. syyskuuta 1958 Uusi hautausmaa nimettiin Mustakallion hautausmaaksi. Monet Suomen sisällissodan kuolleet on haudattu juuri Mustakallion hautausmaalle. https://www.lahdenseurakunnat.fi/hautausmaat/mustankallion-hautausmaa == Rakennukset == Vanhalla hautausmaalla on hautausmaatoimisto Radiomäenkatu 20:ssä. Siellä on myös 1918 Lahden taisteluissa kaatuneiden osasto Brandensteinin sotilaiden muistomerkki. == Muuta == Lahden seudun Oppaat ry järjestää opastuksia 13.6., 11.7, 25.7. ja 8.8.2019 vanhalle hautausmaalle 17:00 - 19:30. http://ess.menoinfo.fi/lahti/tapahtumat/vanha-hautausmaa- opastettu-hautausmaakierros/991757 http://ess.menoinfo.fi/lahti/tapahtumat/vanha-hautausmaa/992189 == Vanhalle hautausmaalle haudattuja henkilöitä == * August Fellman * Arvi Hauvonen, Lahden vanhan radioaseman ja Lahden radioaseman ensimmäinen käyttöinsinööri * Kalle Helenius, Fazerin Oululaisen perustaja * Kaarlo Oskari Kivekäs, kauppaneuvos, Etelä-Suomen Sanomien kustantaja * Ossi Kivekäs, Etelä-Suomen Sanomien kustantaja * Onni Liipola 1875-1950, puutarhuri, joka myi Liipolan maapohjaa asuinrakentamisen käyttöön * Matti Oinonen, yleisesikuntaeversti ja pioneeritaktiikan uudistaja Matti Oinosen hautakivi Lahden vanhalla hautausmaalla, Hautakirjoituksia ja hautakuvia, Suomen Sukututkimusseura * Emmanuel Sirkkunen, Lahden sahan perustaja == Lähteet == == Aiheesta muualla == Luokka:Lahden hautausmaat Luokka:Keski-Lahti Luokka:Radiomäki
Ludwig van Beethoven (kappale)

Ludwig van Beethoven on Matti Inkisen tekemä Sig-yhtyeen kappale vuodelta 1984. Se julkaistiin mm Sigin Unelmia-levyllä. Kappale on tyyliltään poppia. Inkinen sai idean kappaleeseensa, kun alkoi miettiä miltä tuntuisi elää Saksassa. Jälkikäteen Inkinen kertoi, että yleisöltä meni ohi viittaus Ulrike Meinhofiin. == Lähteet == Luokka:SIG:n kappaleet
Johanna Lahti

Johanna Lahti (s. 7. lokakuuta 1971 Pori) on suomalainen toimittaja ja filosofian maisteri. Vuonna 2019 hänet nimitettiin Ilta-Sanomien vastaavaksi päätoimittajaksi. Johanna Lahti on syntynyt Porissa työväentaustaiseen perheeseen. Hänen isänsä oli sähköasentaja ja äiti perushoitaja. Hän opiskeli Tampereen yliopistossa, jossa hänen pääaineenaan oli englanti. Opiskelunsa jälkeen hän halusi päästä töihin toimittajaksi mutta joutui tekemään aluksi muita töitä 1990-luvun alun laman aikana. Hän pääsi myöhemmin Helsingin Sanomiin urheilutoimitukseen kesätöihin parina vuonna. Ennen nimitystään Ilta- Sanomien vastaavaksi päätoimittajaksi hän on työskennellyt siellä muissa tehtävissä, muun muassa viihdetoimituksen, viikonvaihdeliitteen ja tv-lehden esimiehenä, Lontoon-kirjeenvaihtajana ja ulkomaantoimittajana 13 vuoden ajan. Vuodesta 2016 hän oli Sanoma Lifestylen johtajana, jossa työssä hän oli kahdeksan Sanoma Media Finlandin aikakauslehden päätoimittajan esimiehenä. Sitä ennen hän johti Sanoma Lifestylen Naiset-sisältöryhmää. Me Naiset -lehden päätoimittaja ja toimituspäällikkö hän oli vuosina 2010–2016. == Lähteet == == Aiheesta muualla == * * Luokka:Suomalaiset toimittajat Luokka:Vuonna 1971 syntyneet Luokka:Elävät henkilöt
Mario & Sonic at the Olympic Games Tokyo 2020

Mario & Sonic at the Olympic Games Tokyo 2020 () on Nintendo Switch -pelikonsolin peli, joka pohjautuu alun perin vuodelle 2020 kaavailtuihin kesäolympialaisiin, jotka COVID-19-pandemian takia jouduttiin siirtämään vuodelle 2021. Peli on kuudes ja viimeinen peli Mario & Sonic -pelisarjassa. ==Pelattavuus== Pelattavuus on samanlainen kuin sarjan muissakin peleissä. Pelin tapahtumat sijoittuvat vuoden 2021 Tokiossa järjestettäviin kesäolympialaisiin. ==Lajit== ===Normaalit=== * Urheilukiipeily * Karate - Kumite * Surffaus * Rullalautailu * Liikunta * 100m vapaauinti * Hevosratsastus * 1000m kanoottimelonta, tuplat * 110m aitajuoksu * Jalkapallo * Jousiammunta * Sulkapallo * Nyrkkeily * Keihäänheitto * Rugby-seitsemän * Miekkailu ===Unelma=== * Unelma-ammunta * Unelma kisa * Unelma karate ===Old- shcool Mode=== * 100m juoksu * 400m aitajuoksu * Pituushyppy * Maratooni * 10m alustahyppy * Hyppy (Vault) * Kanootinmelonta * Judo * Lentopallo * Tähtäysammunta ==Hahmot== ===Nintendo-hahmot:=== * Mario * Luigi * Peach * Daisy * Bowser * Wario * Waluigi * Yoshi * Donkey Kong * Bowser Jr. ===Sega- hahmot:=== * Sonic * Tails * Knuckles * Amy * Tri. Eggman * Shadow * Silver * Metal Sonic * Blaze * Vector ==Lisää muualta== * Virallinen kotisivu Luokka:Vuoden 2019 videopelit Luokka:Nintendo Switch -pelit Luokka:Kolikkopelit Luokka:Mario-urheilupelit Luokka:Sonic the Hedgehog -pelit Luokka:Kesäolympialaiset 2020 Luokka:Olympia-aiheiset pelit
The Pokémon Company

The Pokémon Company () on japanilainen yhtiö, joka on vastuussa Pokémon -tuotesarjan brändinhallinnasta, tuotannosta, markkinoinnista ja lisensoimisesta. Siihen lukeutuu videopelit, keräilykorttipeli, anime televisio -ja elokuvasarjat, mangat, kodin viihdetuotteet, oheistuotteet ja muut tuotantoalueet. Yhtiö perustettiin kolmen yrityksen yhteishankkeena, jotka omaavat osan tekijänoikeuksista; nämä yhtiöt ovat Nintendo, Game Freak ja Creatures Inc. ==Julkaistut tuotteet== ===Videopelit=== * Pokémon (pelisarja) ** Luettelo Pokémon-peleistä * Pokémon Trading Card Game * Pokémon Trading Figure Game ===Anime=== * Pokémon (anime) * Pokémon anime-elokuvat ===Kirjat=== * Pokémon mangasarjat * Pokémon Junior lasten puuhakirjat ===Elokuvat=== * Pokémon anime-elokuvat * Pokémon Detective Pikachu (näytelty elokuva) Luokka:Japanilaiset videopeliyritykset Luokka:Pokémon
Mustankallion hautausmaa

Mustankallion hautausmaa on itsenäisen Lahden kaupungin toinen hautausmaa, joka vihittiin käyttöön 3. kesäkuuta 1917 nimellä Uusi hautausmaa. Lahden Vanha hautausmaa oli perustettu 1894 Pitkällemäelle. Uusi hautausmaa 19. syyskuuta 1958 nimettiin Mustankallion hautausmaaksi. Monet Suomen sisällissodan kuolleet on haudattu juuri Mustankallion hautausmaalle. https://www.lahdenseurakunnat.fi/hautausmaat/mustankallion-hautausmaa Mustankallion hautausmaalla on myös ilmapommituksissa 1939-1944 surmansa saaneiden muistokivi. ==Lähteet== Luokka:Lahden hautausmaat
Läntinen hautausmaa

Läntinen hautausmaa on Lahden kolmas hautausmaa Vanhan hautausmaan ja Uuden hautausmaan eli Mustankallion hautausmaan jälkeen. Se perustettiin vuonna 1921 ja sen pinta-ala on 11,7 hehtaaria, josta 7,7 hehtaaria on käytössä. Hautausmaa sijaitsee Kärpäsessä Kärpäsenmäellä. == Lähteet == Luokka:Lahden hautausmaat
Niels Frederiksen

Niels Frederiksen (s. 5. marraskuuta 1970) on tanskalainen jalkapallovalmentaja. Heinäkuusta 2024 lähtien hän on toiminut Lech Poznańin päävalmentajana. ==Ura== Taloustieteistä valmistunut Frederiksen aloitti valmennusuransa juniorivalmentajana B1893:ssa työskennellen samalla Danske Bankissa. Hän siirtyi vuonna 2006 Lyngby BK:n organisaatioon U19-joukkueen päävalmentajaksi.Niels Frederiksen Transfermarkt. Viitattu 7.6.2019. Maaliskuussa 2009 hän nousi erotetun Henrik Larsenin seuraajaksi Lyngbyn päävalmentajaksi.Henrik Larsen fyret i Lyngby bold.dk. Viitattu 7.6.2019. Lyngby pelasi Frederiksenin alaisuudessa vahvan loppukauden ja kesällä seura teki hänen kanssaan jatkosopimuksen.Stores afløser forlænger i Lyngby bold.dk. Viitattu 7.6.2019. Kaudella 2019/10 Frederiksen luotsasi Lyngbyn Tanskan 1. divisioonassa hopealle ja joukkue nousi Tanskan Superliigan. Joukkue säilytti sarjapaikkansa kaudella 2010/11, mutta seuraavalla kaudella tuloksena oli putoaminen takaisin 1. divisioonaan. Nelossijaan päättyneen kauden 2012/13 jälkeen Frederiksen jätti Lyngbyn ja siirtyi Esbjerg fB:n päävalmentajaksi.Officielt: Lyngby-manager til Esbjerg bold.dk. Viitattu 7.6.2019. Esbjergissä parhaaksi saavutukseksi jäi välieräpaikka Tanskan cupissa 2014/15. Kehno alkukausi johti Frederiksenin potkuihin elokuussa 2015.Esbjerg fyrer Niels Frederiksen bold.dk. Viitattu 7.6.2019. Elokuun lopussa 2015 Frederiksenistä tuli Tanskan U21-maajoukkueen päävalmentaja.Officielt: Niels F. ny U21-træner bold.dk. Viitattu 7.6.2019. Frederiksenin johdolla Tanska pelasi olympialaisissa 2016 ja eteni puolivälieriin.NIGERIA - DENMARK FIFA.com. Viitattu 7.6.2019. Fredriksenin johdolla Tanska eteni ikäluokan EM-lopputurnaukseen 2017, mutta tie katkesi jo lohkovaiheeseen. Tanska selvitti tiensä myös vuoden 2019 lopputurnaukseen kolmatta kertaa perättäin. Kesäkuussa 2019 vahvistettiin, että Frederiksen siirtyy kesän EM-lopputurnauksen jälkeen Tanskan Superliigan Brøndbyn päävalmentajaksi.Selskabsmeddelelse nr 11/2019 - Niels Frederiksen ny cheftræner bold.dk. Viitattu 7.6.2019. Frederiksen luotsasi Brøndbyn kaudella 2020/21 Tanskan mestariksi 16 vuoden tauon jälkeen.Brondby is proclaimed champion of the Danish league 16 years later SportsFinding. Viitattu 6.2.2022. Mestaruuskauden jälkeen Frederiksen ei onnistunut luotsaamaan Brøndbyä samanlaiseen menestykseen. Kaudella 2021/22 joukkue oli neljäs ja kauden 2022/23 ensimmäisellä puoliskolla joukkue vajosi liigan alempaan keskikastiin. Lopulta sijalle 10 vajonnut Brøndby erotti Frederiksenin tehtävästään marraskuun puolivälissä 2022.Brøndby fyrer Niels Frederiksen Heinäkuussa 2024 Frederiksen aloitti Puolan Ekstraklasassa pelaavan Lech Poznańin päävalmentajana.Niels Frederiksen trenerem Lecha ==Meriitit== * Tanskan mestaruus: 2021 ==Lähteet== Luokka:Tanskalaiset jalkapallovalmentajat Luokka:Tanskalaiset jalkapalloilijat Luokka:Vuonna 1970 syntyneet Luokka:Elävät henkilöt
Hwang

Hwang-nimisiä henkilöitä ovat: * Dae Jin Hwang, korealaissyntyinen Suomessa asuva taekwondo-suurmestari * David Henry Hwang (s. 1957), yhdysvaltalainen näytelmäkirjailija * Tiffany Hwang, Stephanie Hwang, Tiffany Young, Hwang Mi Young (s. 1989), eteläkorealainen laulaja ja näyttelijä * Yaehun Hwang (s. 1994), kanadalais-korealainen jääkiekkoilija * Hwang Bo-ram (s. 1987), eteläkorealainen jalkapalloilija * Hwang Dong-hyuk (s. 1971), eteläkorealainen elokuvaohjaaja, tuottaja ja käsikirjoittaja * Hwang Geum-suk (s. 1965), eteläkorealainen maahockeypelaaja * Hwang Hee-chan (s. 1996), eteläkorealainen jalkapalloilija * Hwang Hye-young (s. 1966), eteläkorealainen sulkapalloilija ja olympiavoittaja * Hwang Jang-yop (1923–2019), pohjoiskorealainen poliitikko * Hwang Kyo-ahn (s. 1957), Etelä-Korean pääministeri * Hwang Kyung-Seon (s. 1986), eteläkorealainen taekwondon olympiavoittaja * Hwang Ok-Sil (s. 1972), pohjoiskorealainen kaukalopikaluistelija * Hwang Sok-yong (s. 1943), eteläkorealainen kirjailija * Hwang Sun-hong (s. 1968), eteläkorealainen jalkapalloilija * Hwang Woo-suk (s. 1953), eteläkorealainen kantasolututkija, biotekniikan ja eläinten lisääntymistutkimuksen professori * Hwang Young-cho (s. 1970), eteläkorealainen kestävyysjuoksija
Brentwoodin roomalaiskatolinen hiippakunta

Brentwoodin roomalaiskatolinen arkkihiippakunta on katolinen hiippakunta Englannissa. Sen keskuspaikka on Brentwood. Se perustettiin 20. heinäkuuta 1917 erottamalla se Westminsterin arkkihiippakunnasta. Hiippakunnan alueeseen kuuluu Essexin kreivikunta sekä Lontoon kaupunkipiirit Barking and Dagenham, Havering, Newham, Redbridge ja Waltham Forest. Vuonna 2015 hiippakuntaan kuului 90 seurakuntaa, joihin kuului yhteensä 248 635 jäsentä. Nämä muodostivat 8,7% hiippakunnan alueen väkiluvusta. ==Lähteet== Luokka:Kristinusko Yhdistyneessä kuningaskunnassa Luokka:Katolisen kirkon hiippakunnat
Tiedostoattribuutti

Tiedostoattribuutti on tiedostoon liittyvää metatietoa, jotka määrittävät järjestelmän toimintaa. Attribuuteilla voi olla kaksi tilaa: asetettu ja tyhjä. Attribuutit ovat erillinen käsite tiedostojen aikaleimoista, niiden nimien tiedostopäätteistä tai käyttöoikeusasetuksista. Tiedostojen lisäksi hakemistoilla ja taltioilla voi olla attribuutteja. Attribuutteja käyttävät tietokoneen käyttöjärjestelmä sekä sovellusohjelmat. Tiedostoattribuutit ovat erillinen mekanismi kuin klassiset Unix-tyyliset käyttöoikeudet ja omistajat (kts. chmod) ja käyttäjäoikeuslistat (ACL). Esimerkki attribuutista on NTFS- tiedostojärjestelmän arkistobitti, joka asetetaan kun tiedosto muuttuu ja varmuuskopion ottamisen yhteydessä tila tyhjennetään.https://www.sciencedirect.com/topics/computer-science/file- attributes Attribuuttien tilan muuttamiseen ja katsomiseen on eri ohjelmia: * `attrib` (DOS, OS/2, Windows) * `chflags` (BSD, macOS) * `chattr`, `lsattr` (Linux, IRIX, AIXhttps://www.ibm.com/docs/en/aix/7.3?topic=l-lsattr-command ) * `chatr` (HP-UX) == Lähteet == Luokka:Tiedostojärjestelmät
Mörkön kirkko

Mörkön kirkko () on kirkkorakennus, joka sijaitsee Mörkössä, Södertäljen eteläpuolella Ruotsin Södermanlandissa. Se kuuluu Hölö-Mörkön seurakunnalle. == Urut == * Ensimmäiset urut rakensi vuonna 1790 tukholmalainen Jonas Ekengren, ja niissä oli 10 äänikertaa. * Vuonna 1907 valmistuneet toiset urut rakensi tukholmalainen CJ Lund & Son, ja niissä oli 12 osaa, kaksi sormiota ja jalkio. * Nykyiset urut rakensi vuonna 1974 strängnäsiläinen EA Setterquist & Son, ja ne ovat mekaaniset. Julkisivu on alkuperäisistä 1790-luvun uruista. == Kuvat == Mörkö kyrka, 2017.jpg| Mörkö kyrka, 2017a.jpg| Mörkö kyrka, 2017b.jpg| Mörkö kyrka, klockstapel, 2017.jpg| == Aiheesta muualla == * Hölö- Mörkön seurakunnan kotisivuilla Luokka:Tukholman läänin kirkot Luokka:Södertäljen kunta Luokka:Kirkot Strängnäsin hiippakunnassa
Acarigua–Arauren roomalaiskatolinen hiippakunta

Acarigua–Arauren roomalaiskatolinen arkkihiippakunta on katolinen hiippakunta Venezuelassa. Sen keskuspaikka on Acarigua. Se perustettiin 27. joulukuuta 2002 erottamalla se Guanaren hiippakunnasta. Vuonna 2015 hiippakuntaan kuului 24 seurakuntaa, joihin kuului yhteensä 596 000 jäsentä. Nämä muodostivat 93,1% hiippakunnan alueen väkiluvusta. ==Lähteet== Luokka:Kristinusko Venezuelassa Luokka:Katolisen kirkon hiippakunnat
Agbovillen roomalaiskatolinen hiippakunta

Agbovillen roomalaiskatolinen arkkihiippakunta on katolinen hiippakunta Norsunluurannikolla. Sen keskuspaikka on Agboville. Se perustettiin 14. lokakuuta 2006 erottamalla se Yopougonin hiippakunnasta. Vuonna 2015 hiippakuntaan kuului 39 seurakuntaa, joihin kuului yhteensä 584 642 jäsentä. Nämä muodostivat 58,5% hiippakunnan alueen väkiluvusta. ==Lähteet== Luokka:Uskonto Norsunluurannikossa Luokka:Katolisen kirkon hiippakunnat
Ledipasviiri

Ledipasviiri (C49H54N8O6F2) on aromaattisiin heterosyklisiin yhdisteisiin ja karbamaatteihin kuuluva orgaaninen yhdiste. Yhdistettä käytetään lääketieteessä hepatiitti C -infektioiden hoitamiseen yhdessä muiden viruslääkkeiden kanssa. Ledipasviiri kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Ledipasviiri sitoutuu hepatiittiviruksen NS5A-proteiiniin ja inhiboi sen. Proteiini on välttämätön viruksen jakaantumiselle eikä virus kykene inhibiition seurauksena enää jakaantumaan. Ledipasviiriä käytetään yhdessä sofosbuviirin ja joissakin tapauksissa myös ribaviriinin kanssa. Se tehoaa erityisesti hepatiittiviruksen genotyyppeihin 1, 4, 5 ja 6. Teho genotyyppeihin 2 ja 3 on vähäistä. Suurimmalla osalla potilaista hoitotulos ledipasviiriä sisältävillä yhdistelmälääkkeillä on erittäin hyvä.Axel Kleemann: Antiinfectives for Systemic Use, 3. Antivirals, Ullmann's Encyclopedia of Industrial Chemistry, John Wiley & Sons, New York, 2016. Ledipasviiri hyväksyttiin markkinoille Euroopan unionin alueella ja Yhdysvalloissa vuonna 2014. ==Haittavaikutukset== Ledipasviirin, sofosbuviirin ja ribaviriinin yhdistelmä on yleensä hyvin siedetty. Mahdollisia haittavaikutuksia voivat olla väsymys ja pääkipu. ==Lähteet== Luokka:Viruslääkkeet Luokka:WHO:n tärkeimmät lääkkeet
UNIVAC 1108

UNIVAC 1108 oli Sperry Randin valmistama transistoripohjainen tietokone, joka oli toinen UNIVAC 1100 -sarjan tietokone. Tietokone esiteltiin heinäkuussa 1964 yksisuorittimisena versiona ja toimitukset alkoivat vuonna 1965. Samaan aikaan esiteltiin monisuoritinversio, jonka toimitukset aloivat vuonna 1967. Tietokoneelle kehitettiin EXEC 8 -käyttöjärjestelmä, jonka juuret ovat EXEC I- ja EXEC II-järjestelmissä. 1108-mallissa mikropiirit korvasivat kalvomuistin, jota käytettiin edeltäneessä UNIVAC 1107:ssä. Tietokone oli ensimmäinen moniprosessointia tukeva tietokone. Tietokone käytti 36-bittistä sanan pituutta. UNIVAC 1106 käytti samaa käskykantaa, mutta käytti hitaampaa ja halvempaa muistia. == Lähteet == == Aiheesta muualla == * Univac 1108 Executive User's Guide (PDF) * Univac 1108 II multi-processor system * UNIVAC 1108 Luokka:Tietokoneet Luokka:Tietotekniikan historia Luokka:1960-luvun tietokoneet
Anse-à-Veau et Miragoânen roomalaiskatolinen hiippakunta

Anse-à-Veau et Miragoânen roomalaiskatolinen hiippakunta on katolinen hiippakunta Haitissa. Se toimii Nippesin alueella. Se perustettiin 13. heinäkuuta 2008 erottamalla se Les Cayesin hiippakunnasta. Vuonna 2015 hiippakuntaan kuului 34 seurakuntaa, joihin kuului yhteensä 350 000 jäsentä. Nämä muodostivat 70% hiippakunnan alueen väkiluvusta. ==Lähteet== Luokka:Katolisen kirkon hiippakunnat Luokka:Uskonto Haitissa
Kim Jin-kook

Kim Jin-kook (s. 14. syyskuuta 1951) on eteläkorealainen jalkapalloilija. Pelipaikaltaan hän oli hyökkääjä. Kim pelasi Etelä-Korean maajoukkueessa 94 ottelua ja teki niissä 27 maalia vuosina 1972–1978. == Lähteet == Luokka:Eteläkorealaiset jalkapalloilijat Luokka:Vuonna 1951 syntyneet Luokka:Elävät henkilöt